Le blog de hocine Louni
“ Ccbaḥa n wuḍan akken llan iḥemmel-itt Muḥ, ama s tebrek d tsusmi d ssfa n yigenni s yitran-is di tefsut d unebdu, ama s rreud d yigefran di tegrest d taggara n lexrif. Yettxemmim amek aṭas n yimdanen ttaǧǧan ccbaḥa am tagi, gganen ur clieen ara, ur fursen ula d kra n ddqayeq seg lweqt-agi aberkan yetteeddin yal ass fell-asen, itran-agi i d-yessenṭaqen imedyazen mi ad d-ttmucealen seg yal tacḍaḍt n yigenni. Amzun ttmeslayen-d i umdan s kra n wayen icebḥen di ddunit, s wayen iwala s wayen ur iwala. Amzun sawalen-as-d ad yafeg ɣur-sen, ad inadi deg yilel-agi aberkan ur nesei aman, yeččuren s tuffirin. Ah ! lemmer yesea afriwen ! acu, yesea allen. Allen ugarent afriwen imi ttawḍent uqbel afriwen gar yigenni d tmurt, ttawḍent ula ɣer yigenni anda ur ssawaḍen ara wafriwen. Am win ad t-id-yewwten s waman di tguni-s ! yemmekti-d Lila. Amek, allen-is ihi zemrent ad t-ssiwḍent ɣer tin iḥemmel ? …”
Yelha ayen tettaruḍ. Anda nezmer ad naf ungal-a (tfuk ur tfuk ara)?
Affud igerrzen.
agrakal
Azul Agrakal,
Tanmirt tameqqrant af uwennit, ungal yella yakan di tnedlisin di tama n Tmurt n leqbayel, ma yella berra i tmurt azen-iyi-d tansa-k.
fra_Latn kab_Latn kab_Latn kab_Latn kab_Latn kab_Latn kab_Latn